Борис Младенов-Young
Макар че в край далечен днес живея…

chitanka.info

Макар че в край далечен днес живея,

не съм забравил своята родина;

там в дни безбурни младостта ми мина

и трайни спомени ме свързват с нея.

Тя бе в началото за мен трамплина,

от който бедното момче от село

към Алма Матер се понесе смело

и в София завърши медицина.

Но моят дух след време е надрасна

и стана тя за полета му тясна —

към нови хоризонти се прицели…

Макар от нея да не се отричам,

Австралия мой дом сега наричам —

постигнах тук заветните си цели!

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.